ddrg/super_eurlex huggingface dataset:
Τελική έκθεση του συμβούλου ακροάσεων στην υπόθεση COMP/ M.4000 —Inco/Falconbridge
[σύμφωνα με τα άρθρα 15και16της απόφασης της Επιτροπής (2001/462/EΚ, EΚΑΣ) της23ης Μαΐου 2001
σχετικά με τα καθήκοντα του συμβούλου ακροάσεων σε ορισμένες διαδικασίες ανταγωνισμού —ΕΕL 162 της
19.6.2001]
(Κείμενο που παρουσιάζει ενδιαφέρον για τον ΕΟΧ)
(2007/C 58/04)
Γραπτή διαδικασία
Στις 20Ιανουαρίου 2006, η Επιτροπή έλαβε γνωστοποίηση μιας προτεινόμενης συγκέντρωσης, σύμφωνα με το
άρθρο 4του κανονισμού (ΕΚ) του Συμβουλίου αριθ. 139/2004 («κανονισμός για τον έλεγχο των συγκεντρώσεων»)
με την οποία η επιχείρηση Inco Limited («Inco», Καναδάς) αποκτά, κατά την έννοια του άρθρου 3παράγραφος 1
στοιχείο β) του κανονισμού για τον έλεγχο των συγκεντρώσεων, έλεγχο του συνόλου της επιχείρησης Falconbridge
Limited («Falconbridge», Καναδάς) με δημόσια προσφορά που ανακοινώθηκε σις 11Οκτωβρίου 2005.
Στο τέλος της πρώτης φάσης της έρευνας, η Επιτροπή κατέληξε στο συμπέρασμα ότι υπήρχαν σοβαρές αμφιβολίες
για το εάν η συγκέντρωση ήταν συμβιβάσιμη με την κοινή αγορά και τη συμφωνία ΕΟΧ. Η Επιτροπή κίνησε τη
διαδικασία της φάσης IIτης υπόθεσης στις 24Φεβρουαρίου 2006.
Η Επιτροπή εξέδωσε κοινοποίηση αιτιάσεων στις 8Μαΐου 2006, στην οποία η Inco απάντησε στις 22Μαΐου
2006.
Στην εν λόγω υπόθεση δεν τέθηκαν στο σύμβουλο ακροάσεων θέματα πρόσβασης στο φάκελο. Δεν μου ζητήθηκε
να επαληθεύσω τα αποτελέσματα της έρευνας αγοράς.
Μετά από αίτημα των μερών πραγματοποιήθηκε ακρόαση στις 29Μαΐου 2006.
Συμμετοχή τρίτων μερών
Σύμφωνα με το άρθρο 11γ του κανονισμού (ΕΚ) αριθ. 802/2004 του Συμβουλίου («κανονισμός εφαρμογής»),
αποδέχθηκα ως τρίτα μέρη οκτώ επιχειρήσεις. Για την ενημέρωσή τους σχετικά με τη χρήση και το αντικείμενο της
διαδικασίας, δυνάμει του άρθρου 16του κανονισμού εφαρμογής, τους εστάλη η μη εμπιστευτική εκδοχή της
κοινοποίησης των αιτιάσεων και μόνο δύο εξ' αυτών παρευρέθησαν στην ακρόαση.
Έχοντας υπόψη της προταθείσες δεσμεύσεις και μετά από ανάλυση των αποτελεσμάτων της έρευνας αγοράς, το
σχέδιο απόφασης καταλήγει στο συμπέρασμα ότι η προτεινόμενη συγκέντρωση συμβιβάζεται με την κοινή αγορά
και τη συμφωνία ΕΟΧ.
Με βάση τα προαναφερόμενα, θεωρώ ότι έγιναν σεβαστά τα δικαιώματα ακρόασης όλων των συμμετεχόντων στην
παρούσα διαδικασία.
Βρυξέλλες, 27 Ιουνίου 2006
Serge DURANDE13.3.2007 C 58/11 Επίσηµη Εφηµερίδα της Ευρωπαϊκής Ένωσης EL
EL Επίσημη Εφημερίδα της Ευρωπαϊκής Ένωσης C 114/5

Άνοιγμα στο κοινό εγγράφων και/ή στοιχείων που καλύπτονται από επαγγελματικό ή επιχειρηματικό απόρρητο και φυλάσσονται στα ιστορικά αρχεία της ΕΤΕπ — Αναζήτηση των ενδιαφερομένων

(2006/C 114/07)

Η Τράπεζα επιθυμεί να πληροφορήσει τους κατωτέρω οργανισμούς ή τους νόμιμους διαδόχους τους ότι, σύμφωνα με τους «Κανόνες περί ιστορικών αρχείων» της που δημοσιεύθηκαν στην Επίσημη Εφημερίδα των Ευρωπαϊκών Κοινοτήτων C 289 της 22ας Νοεμβρίου 2005, σ. 12, προτίθεται να καταστήσει προσιτά στο κοινό έγγραφα τα οποία τους αφορούν και τα οποία αρχικώς καλύπτονταν από επαγγελματικό ή επιχειρηματικό απόρρητο. Ως εκ τούτου, οι οργανισμοί αυτοί παρακαλούνται να επικοινωνήσουν με την ΕΤΕπ στην κατωτέρω διεύθυνση, εντός οκτώ εβδομάδων από τη δημοσίευση της παρούσας ανακοίνωσης. Μετά την παρέλευση της προθεσμίας αυτής, η Τράπεζα θα αποφασίσει κατά την κρίση της εάν θα επιτρέψει ή όχι τη δημοσιοποίηση αυτών των εγγράφων κατ' εφαρμογή του άρθρου 2 των προαναφερθέντων κανόνων.

Διεύθυνση της ΕΤΕπ: EIB, 100 boulevard Konrad Adenauer, L-2950 Luxembourg,

For the attention of Mr Eric Van Der Elst, Head of Institutional Memory and Internal Communication Division, ηλεκτρονική διεύθυνση: e.vanderelst@eib.org

Τομέας Ενδιαφερόμενος Τίτλος του έργου Χώρα (1) Παραγωγή ηλεκτρικής ενέργειας Ministero dell'Economia e delle Finanze, Dipartimento del Tesoro CM 001 Mercure CM 001 Sincat CM 001 Celene Ιταλία Παραγωγή ηλεκτρικής ενέργειας Ministero dell'Economia e delle Finanze, Dipartimento del Tesoro CM 002 Taloro Ιταλία Κατασκευή εξοπλισμού μεταφορών Ministero dell'Economia e delle Finanze, Dipartimento del Tesoro CM 003 Alfa Romeo Ιταλία Παραγωγή βασικών μετάλλων και κατασκευή μεταλλικών προϊόντων Ministero dell'Economia e delle Finanze, Dipartimento del Tesoro CM 004 Tarente Ιταλία Σιδηρόδρομοι Ministero dell'Economia e delle Finanze, Dipartimento del Tesoro FS Genova Modane Ιταλία Παραγωγή ηλεκτρικής ενέργειας Ministère de l'Économie des finances et de l'industrie, direction du Trésor et de la politique économique Oraison Γαλλία Συλλογή, καθαρισμός και διανομή νερού και άρδευση Ministère de l'Économie des finances et de l'industrie, direction du Trésor et de la politique économique Bas-Rhône-Languedoc Γαλλία Σιδηρόδρομοι Ministère de l'Économie des finances et de l'industrie, direction du Trésor et de la politique économique SNCF Modane Chambery Γαλλία Παραγωγή ηλεκτρικής ενέργειας Rheinisch-Westfälisches Elektrizitätswerk AG Société Électrique de l'Our Λουξεμβούργο Παραγωγή ηλεκτρικής ενέργειας Société éléctrique de l'Our SA (SEO) Société Électrique de l'Our Λουξεμβούργο Παραγωγή χημικών ουσιών και χημικών προϊόντων Compagnie Saint-Gobain Aquitainechimie Γαλλία Παραγωγή ηλεκτρικής ενέργειας Bundesministerium für Wirtschaft Bewag I Γερμανία Παραγωγή χημικών ουσιών και χημικών προϊόντων Farbenfabriken Bayer AG Progil Bayer Ugine Γαλλία Σιδηρόδρομοι Ministero delle Infrastutture e dei Trasporti, Dipartimento per i trasporti terrestri, Direzione generale del trasporto ferroviaro FS Genova Modane Ιταλία

(1) Χώρα στην οποία χρηματοδοτήθηκε το έργο.
EL Επίσημη Εφημερίδα της Ευρωπαϊκής Ένωσης C 168/40

Ανακοίνωση της γαλλικής κυβέρνησης σχετικά με την οδηγία 94/22/ΕΚ του Ευρωπαϊκού Κοινοβουλίου και του Συμβουλίου, της 30ής Μαΐου 1994, για τους όρους χορήγησης και χρήσης των αδειών αναζήτησης, εξερεύνησης και παραγωγής υδρογονανθράκων (1)

(Γνώμη σχετικά με την αίτηση έκδοσης αποκλειστικής άδειας αναζήτησης κοιτασμάτων υγρών ή αέριων υδρογονανθράκων, αποκαλούμενης «Permis de Moret-sur-Loing»)

(2005/C 168/08)

(Κείμενο που παρουσιάζει ενδιαφέρον για τον ΕΟΧ)

Με την αίτησή της της 17ης Ιανουαρίου 2005, η εταιρεία Géopétrol SA, με έδρα 9 rue Nicolas Copernic BP 20, 93151 (Seine Saint-Denis) Le Blanc-Mesnil Cedex France (Γαλλία), ζήτησε να της χορηγηθεί αποκλειστική άδεια τετραετούς διάρκειας για την αναζήτηση κοιτασμάτων υγρών ή αέριων υδρογονανθράκων, αποκαλούμενη άδεια «Permis de Moret-sur-Loing», σε έκταση επιφάνειας περίπου 200 km2 που καλύπτει το διοικητικό διαμέρισμα Seine et Marne.

Η εν λόγω έκταση οριοθετείται από τόξα μεσημβρινών και παραλλήλων που τέμνονται σε σημεία των οποίων οι γεωγραφικές συντεταγμένες εμφαίνονται στον πίνακα που ακολουθεί. Ως βάση λαμβάνεται ο μεσημβρινός που διέρχεται από το Παρίσι:

Σημείο Γεωγραφικό μήκος Γεωγραφικό πλάτος 1 0,30° Α 53,80° Β 2 0,60° Α 53,80° Β 3 0,60° Α 53,70° Β 4 0,30° Α 53,70° Β

Οι ενδιαφερόμενες εταιρείες μπορούν να υποβάλουν σχετική αίτηση εντός προθεσμίας ενενήντα ημερών μετά την ημερομηνία δημοσίευσης της παρούσας ανακοίνωσης σύμφωνα με τη διαδικασία που περιγράφεται συνοπτικά στην ανακοίνωση σχετικά με την απόκτηση δικαιωμάτων εκμετάλλευσης υδρογονανθράκων στη Γαλλία, η οποία δημοσιεύτηκε στην Επίσημη Εφημερίδα των Ευρωπαϊκών Κοινοτήτων C 374 της 30ής Δεκεμβρίου 1994, σ. 11 και επικυρώθηκε με το διάταγμα 95-427 της 19ης Απριλίου 1995 περί μεταλλευτικών δικαιωμάτων (Επίσημη Εφημερίδα της Γαλλικής Δημοκρατίας της 22ας Απριλίου 1995).

Για περισσότερες πληροφορίες, οι ενδιαφερόμενοι μπορούν να απευθύνονται στην ακόλουθη διεύθυνση: Ministère de l'économie, des finances et de l'industrie (direction générale de l'énergie et des matières premières, direction générale de l'énergie et des matières premières, direction des ressources énergétiques et minérales, bureau de la législation minière), 61 Boulevard Vincent Auriol, Télédoc 133, 75703 Paris Cedex 13, France, [αριθ. τηλ.: (33) 01 44 97 02 30, φαξ: (33) 01 44 97 05 70].

(1) ΕΕ L 164 της 30.6.1994, σ. 3.
Η κοινοποίηση αιτιάσεων εστάλη στις 30 Δεκεμβρίου 2002 ή στις 9 Ιανουαρίου 2003 σε επτά επιχειρήσεις: Cheminova A/S (Cheminova), Chisso Corporation (Chisso), Daicel Chemical Industries, Ltd (Daicel), Hoechst AG, (Hoechst), Nutrinova Nutrition Specialities & Food Ingredients GmbH (Nutrinova), The Nippon Synthetic Chemical Industry Co, Ltd (Nippon), Ueno Fine Chemicals Industry, Ltd (Ueno). Πρόσβαση στο φάκελο χορηγήθηκε με δύο CD-ROM τα οποία συνόδευαν την κοινοποίηση αιτιάσεων ή εστάλησαν αργότερα. Ένα από τα συμβαλλόμενα μέρη ζήτησε παράταση της αρχικής προθεσμίας απάντησης στην κοινοποίηση αιτιάσεων. Ανταποκρινόμενος στο αίτημα, χορήγησα παράταση σε όλα τα μέρη, ορίζοντας την προθεσμία απάντησης σε οκτώ εβδομάδες από την παραλαβή του πλήρους φακέλου. Όλα τα μέρη απάντησαν εμπρόθεσμα.
Γνώμη της συμβουλευτικής επιτροπής συγκεντρώσεων η οποία εδόθη κατά την 108η σύσκεψη της 12ης Απριλίου 2002, σχετικά με το σχέδιο απόφασης όσον αφορά την υπόθεση COMP/M.2547 - Bayer/Aventis Crop Science

(2004/C 91/04)

(Κείμενο που παρουσιάζει ενδιαφέρον για τον ΕΟΧ)

1. Η πλειοψηφία των μελών της συμβουλευτικής επιτροπής συμφωνεί με την Επιτροπή ότη οι δεσμεύσεις που υπέβαλαν οι συμβαλλόμενοι στις 10 Απριλίου 2002 επαρκούν για την εξάλειψη των ανησυχιών όσον αφορά τον ανταγωνισμό. Η μειοψηφία δεν συμφωνεί. Μία άλλη μειοψηφία απέχει.

2. Η πλειοψηφία των μελών της συμβουλευτικής επιτροπής συμφωνεί με την Επιτροπή ότι η κοινοποιηθείσα πράξη θα πρέπει να κηρυχθεί συμβιβάσιμη με την κοινή αγορά και τη λειτουργία της συμφωνίας ΕΟΧ. Η μειοψηφία δεν συμφωνεί. Μία άλλη μειοψηφία απέχει.

3. Η συμβουλευτική επιτροπή συνιστά τη δημοσίευση της γνώμης της στην Επίσημη Εφημερίδα της Ευρωπαϊκής Ένωσης.

4. Η συμβουλευτική επιτροπή ζητά την Επιτροπή να λάβει υπόψη της όλα τα θέματα που τέθηκαν κατά τη διάρκεια της συζήτησης.
Τελική έκθεση του συμβούλου ακροάσεων στην υπόθεση COMP/M.3083 - GE/Instrumentarium

[συνταχθείσα σύμφωνα με το άρθρο 15 της απόφασης 2001/462/ΕΚ, ΕΚΑΧ της Επιτροπής της 23ης Μαΐου 2001 για τα καθήκοντα του συμβούλου ακροάσεων σε ορισμένες διαδικασίες ανταγωνισμού (ΕΕ L 162 της 19.6.2001, σ. 21)]

(2004/C 92/04)

(Κείμενο που παρουσιάζει ενδιαφέρον για τον ΕΟΧ)

Το σχέδιο απόφασης οδηγεί στη διατύπωση τών ακόλουθων παρατηρήσεων:

- Η προτεινόμενη πράξη συγκέντρωσης κοινοποιήθηκε την 28η Φεβρουαρίου 2003.

- Την 3η Απριλίου 2003, σε μια απόφαση, βάσει του άρθρου 6 παράγραφος 1 στοιχείο γ) του κανονισμού περί συγκεντρώσεων, η Επιτροπή διαπίστωσε ότι η κοινοποιηθείσα πράξη συγκέντρωσης δημιουργούσε αμφιβολίες. Σύμφωνα με την πολιτική της διαφάνειας που επί του παρόντος επιδιώκει η Επιτροπή, τα μέρη έλαβαν τις μη απόρρητες αποδόσεις των σημαντικότερων εγγράφων που παρασχέθηκαν από τρίτα μέρη.

Παρόλο που ο αριθμός ακρίβειας των εγγράφων δεν ικανοποίησε πλήρως την GE, αυτή μπόρεσε να υποβάλει παρατηρήσεις σύντομα, πριν τη λήψη απόφασης για την αποστολή της κοινοποίησης αιτιάσεων. Σε αυτό το πλαίσιο, χάρη σε μια συμφωνία τήρησης του απορρήτου, οι οικονομικοί σύμβουλοι του κοινοποιούντος μέρους είχαν επισης πρόσβαση σε δεδομένα και οικονομικές αναλύσεις που παρασχέθηκαν από ενδιαφερόμενο τρίτο μέρος.

- Την 4η Ιουλίου 2003, η Επιτροπή απέστειλε κοινοποίηση αιτιάσεων στη GE. Μετά τα προκαταρκτικά αποτελέσματα της έρευνας, ορισμένα στοιχεία για τα οποία η Επιτροπή είχε αρχικά εκφράσει σοβαρές αμφιβολίες δεν συμπεριλήφθηκαν στην κοινοποίηση αιτιάσεων.

Κατά τη διάρκεια της μετέπειτα διαδικασίας πρόσβασης στο φάκελο της υπόθεσης, ανευρέθη λύση στο θέμα του απόρρητου χαρακτήρα οπρσμένων εγγράφων δυνάμει των ρυθμίσεων που θέσπισε η Επιτροπή κατόπιν συμφωνίας όλων των ενδιαφερόμενων μερών. Οι ρυθμίσεις αυτές επέτρεψαν στους οικονομικούς συμβούλους του κοινοποιούντος μέρους να ελέγξουν τις οικονομικές αναλύσεις που διεξήχθησαν από την Επιτροπή, με βάση τα δεδομένα τα οποία ανακοινώθηκαν από τρίτα μέρη, υπό τον όρο της συμφωνίας τήρησης του απορρήτου.

- Κατόπιν, τα μέρη πρότειναν διαρθρωτικά μέτρα στην Επιτροπή, τα ποποία αποτέλεσαν θέμα έρευνας αγοράς. Η αντικειμενικότητα της εν λόγω έρευνας δεν αμφισβητήθηκε.

Τα μέρη δεν θεώρησαν απαραίτητο να απαντήσουν στην κοινοποίηση αιτιάσεων και συνεπώς δεν ζήτησαν ούτε επίσημη ακρόαση.

Καθόλη τη διάκεια της έρευνας υπήρξε πλήρης σεβασμός ακρόασης των μερών.

Βρυξέλλες, 14 Αυγούστου 2003.

(υπογραφή α.α. Karen Williams)

Serge Durande
Ανακοίνωση

(2004/C 93/12)

Ο Ευρωπαίος Διαμεσολαβητής τροποποίησε τις εκτελεστικές διατάξεις, οι οποίες τέθηκαν σε ισχύ την 1η Ιανουαρίου 2003, ώστε να υπάρχει πρόβλεψη και για καταγγελίες στις νέες επίσημες γλώσσες της Ευρωπαϊκής Ένωσης, μετά τη διεύρυνσή της. Οι εκτελεστικές διατάξεις βρίσκονται στη διάθεση κάθε ενδιαφερόμενου στην ιστοσελίδα του Ευρωπαίου Διαμεσολαβητή, στην εξής ηλεκτρονική διεύθυνση: http://www.euro-ombudsman.eu.int

Αντίγραφα μπορούν να αναζητηθούν χωρίς επιβάρυνση στα γραφεία του Ευρωπαίου Διαμεσολαβητή: 1, Avenue du Président Robert Schuman - BP 403 - F-67001 Στρασβούργο Cedex, Τηλ. (33-3) 88 17 23 13, Φαξ (33-3) 88 17 90 62, Ηλεκτρονικό ταχυδρομείο: euro-ombudsman@europarl.eu.int
Τελική έκθεση του Συμβούλου Ακροάσεων στην υπόθεση COMP/E.1/36.212 - Carbonless Paper

[η οποία εκπονήθηκε σύμφωνα με το άρθρο 15 της απόφασης 2001/462/EK, EKAX της Επιτροπής, της 23ης Μαΐου 2001, σχετικά με τα καθήκοντα του συμβούλου ακροάσεων σε ορισμένες διαδικασίες ανταγωνισμού (ΕΕ L 162 της 19.6.2001, σ. 21)]

(2004/C 96/05)

(Κείμενο που παρουσιάζει ενδιαφέρον για τον ΕΟΧ)

Σεβαστό έγινε το δικαίωμα ακρόασης των επιχειρήσεων. Η διαδικασία προχώρησε με νομότυπο τρόπο και στο γραπτό και στο προφορικό στάδιο, κατά το οποίο πραγματοποιήθηκε η ακρόαση των μερών στις 28 Μαρτίου 2001.

Με την ευκαιρία αυτή, αποδείχθηκαν ανεπαρκή τα αποδεικτικά στοιχεία των παραβάσεων για το τελευταίο τμήμα της περιόδου 1992-1997, όπως περιγράφονται στην κοινοποίηση αιτιάσεων.

Υπό τις συνθήκες αυτές, κατά τον υπολογισμό του προστίμου, η Γενική Διεύθυνση Ανταγωνισμού συνήγαγε τα αναγκαία συμπεράσματα σχετικά με τη διάρκεια των παραβάσεων, όπως υπέδειξε ο σύμβουλος ακροάσεων. Ως εκ τούτου, το πρόστιμο υπολογίστηκε βάσει σαφών αποδεικτικών στοιχείων, ήτοι μέχρι το Σεπτέμβριο του 1995.

Βρυξέλλες, 5 Δεκεμβρίου 2001.

Serge Durande
Τελική έκθεση του συμβούλου ακροάσεων στην υπόθεση COMP/38.359 - Ηλεκτρολογικά και μηχανολογικά προϊόντα γραφίτη και άνθρακα

[σύμφωνα με το άρθρο 15 της απόφασης 2001/462/ΕΚ, ΕΚΑΧ της Επιτροπής, της 23ης Μαΐου 2001, σχετικά με τα καθήκοντα του συμβούλου ακροάσεων σε ορισμένες διαδικασίες ανταγωνισμού (ΕΕ L 162 της 19.6.2001, σ. 21)]

(2004/C 102/06)

(Κείμενο που παρουσιάζει ενδιαφέρον για τον ΕΟΧ)

Το σχέδιο απόφασης δίδει λαβή για τις ακόλουθες παρατηρήσεις αναφορικά με το δικαίωμα ακρόασης:

Έπειτα από καταγγελία της Morgan Crucible Company plc για την ύπαρξη αθέμιτης σύμπραξης (καρτέλ), η Επιτροπή κίνησε στις 23 Μαΐου 2003 διαδικασία και εξέδωσε κοινοποίηση αιτιάσεων εις βάρος των εξής επιχειρήσεων: C. Conradty Nürnberg GmbH, Hoffmann & Co. Elektrokohle AG, Le Carbone Lorraine SA, Morgan Crucible Company plc, Schunk GmbH και Schunk Kohlenstofftechnik GmbH, από κοινού και εις ολόκληρον, και SGL Carbon AG.

Όλα τα μέρη υπέβαλαν γραπτές απαντήσεις στις αιτιάσεις εντός της ταχθείσας προθεσμίας. Κατ' ουσία δεν αμφισβήτησαν τα πραγματικά περιστατικά της υπόθεσης.

Παραχωρήθηκε στις εν λόγω εταιρείες πρόσβαση στον φάκελο, υπό τη μορφή CD-ROM.

Στις 18 Σεπτεμβρίου 2003 πραγματοποιήθηκε προφορική ακρόαση, χωρίς τη συμμετοχή των Morgan και Conradty.

Με βάση τις απαντήσεις που οι εμπλεκόμενες εταιρείες έδωσαν γραπτώς και κατά την ακρόαση, μειώθηκε η διάρκεια συμμετοχής της Hoffmann στην παράβαση.

Στην παρούσα υπόθεση δεν ανακύπτουν διαδικαστικά ζητήματα αναφορικά με το δικαίωμα ακρόασης. Επίσης θεωρώ ότι το σχέδιο απόφασης αναφέρεται αποκλειστικά και μόνο σε αιτιάσεις για τις οποίες δόθηκε στα μέρη η δυνατότητα να γνωστοποιήσουν τις απόψεις τους.

Βρυξέλλες, 25 Νοεμβρίου 2003.

Serge Durande
Τελική έκθεση του συμβούλου ακροάσεων στην υπόθεση COMP/38.240 - Βιομηχανικοί σωλήνες

[σύμφωνα με το άρθρο 15 της απόφασης 2001/462/ΕΚ, ΕΚΑΧ της Επιτροπής της 23ης Μαΐου 2001, σχετικά με τα καθήκοντα του συμβούλου ακροάσεων σε ορισμένες διαδικασίες ανταγωνισμού (ΕΕ L 162 της 19.6.2001, σ. 21)]

(2004/C 102/05)

(Κείμενο που παρουσιάζει ενδιαφέρον για τον ΕΟΧ)

Το σχέδιο απόφασης δίδει λαβή για τις ακόλουθες παρατηρήσεις αναφορικά με το δικαίωμα ακρόασης:

Έπειτα από καταγγελία της Mueller Industries Inc. για την ύπαρξη αθέμιτης σύμπραξης (καρτέλ) στον τομέα των σωλήνων τύπου LWC, η Επιτροπή εξέδωσε, στις 3 Ιουλίου 2003, κοινοποίηση αιτιάσεων εις βάρος ορισμένων παραγωγών βιομηχανικών σωλήνων, και πιο συγκεκριμένα των εξής εταιρειών: Wieland Werke AG, Outokumpu Oyj, Outokumpu Copper Products Oy, Società Metallurgica Italiana SpA, KM Europa Metal AG, Tréfimétaux SA και Europa Metalli SpA.

Όλα τα μέρη υπέβαλαν γραπτές απαντήσεις στις αιτιάσεις εντός της ταχθείσας προθεσμίας. Κατ' ουσία δεν αμφισβήτησαν τα πραγματικά περιστατικά της υπόθεσης.

Παραχωρήθηκε στις εν λόγω εταιρείες πρόσβαση στον φάκελο, υπό τη μορφή CD-ROM.

Μία εταιρεία ζήτησε να της επιτραπεί να συμμετάσχει σε ακρόαση, αλλά στη συνέχεια ανακάλεσε το αίτημά της αυτό. Τα υπόλοιπα μέρη παραιτήθηκαν από το δικαίωμά τους να υπερασπίσουν τη θέση τους στο πλαίσιο προφορικής ακρόασης.

Ένα εκ των μερών ζήτησε να του διατεθεί μη εμπιστευτική εκδοχή των απαντήσεων στην κοινοποίηση αιτιάσεων που είχαν υποβληθεί από τα άλλα συγκατηγορούμενα μέρη. Επί του αιτήματος αυτού απάντησα ότι η Επιτροπή δεν είναι υποχρεωμένη να παραχωρεί πρόσβαση στις μη εμπιστευτικές εκδοχές των απαντήσεων στην κοινοποίηση αιτιάσεων που δίδονται από συγκατηγορούμενες επιχειρήσεις.

Με βάση τις γραπτές απαντήσεις των εταιρειών, οι υπηρεσίες της Επιτροπής αποφάσισαν να μη δώσουν συνέχεια στη διαδικασία εις βάρος της εταιρείας Società Metallurgica Italiana SpA.

Το σχέδιο απόφασης της Επιτροπής δεν περιλαμβάνει πρόσθετες αιτιάσεις όσον αφορά τις επιχειρήσεις πλην αυτών που διατυπώνονται στην κοινοποίηση αιτιάσεων.

Με γνώμονα τα προεκτεθέντα, θεωρώ ότι στην παρούσα υπόθεση έχει γίνει σεβαστό το δικαίωμα ακρόασης των μερών.

Βρυξέλλες, 9 Δεκεμβρίου 2003.

Serge Durande
Γνώμη της συμβουλευτικής επιτροπής συγκεντρώσεων διατυπωθείσα κατά την 82η συνεδρίαση της 12ης Ιουλίου 2000 σχετικά με προσχέδιο απόφασης για την υπόθεση COMP/M.1806 - Astra Zeneca/Novartis

(2004/C 102/12)

(Κείμενο που παρουσιάζει ενδιαφέρον για τον ΕΟΧ)

(Απόφαση 2004/310/ΕΚ της Επιτροπής - ΕΕ L 110 της 16.4.2004)

Η συμβουλευτική επιτροπή συμφωνεί με την Επιτροπή ότι η κοινοποιηθείσα πράξη αποτελεί συγκέντρωση κατά την έννοια του άρθρου 3 παράγραφος 1 στοιχείο α του κανονισμού για τον έλεγχο των συγκεντρώσεων.

Η συμβουλευτική επτροπή συμφωνεί με την Επιτροπή ότι η κοινοποιηθείσα πράξη έχει κοινοτική διάσταση, όπως αυτή ορίζεται στο άρθρο 1 παράγραφος 2 του κανονισμού για τον έλεγχο των συγκεντρώσεων.

Η συμβουλευτική επιτροπή συμφωνεί με τον ορισμό των αγορών σχετικών προϊόντων της Επιτροπής που περιλαμβάνεται στο σχέδιο απόφασης.

Η συμβουλευτική επιτροπή συμφωνεί με τον ορισμό των σχετικών γεωγραφικών αγορών της Επιτροπής που περιλαμβάνεται στο σχέδιο απόφασης.

Η συμβουλευτική επιτροπή συμφωνεί με την Επιτροπή ότι η συγκέντρωση όπως αρχικά κοινοποιήθηκε θα δημιουργούσε ή θα ενίσχυε δεσπόζουσα θέση στις αγορές που αναφέρονται στο σχέδιο απόφασης.

Η συμβουλευτική επιτροπή συμφωνεί με την Επιτροπή ότι οι δεσμεύσεις τις οποίες ανέλαβαν τα μέρη αρκούν για να αρθεί οιαδήποτε αμφιβολία από πλευράς ανταγωνισμού.

Η συμβουλευτική επιτροπή συμφωνεί συνεπώς ότι η συγκέντρωση πρέπει να κηρυχθεί συμβιβάσιμη με την κοινή αγορά και τη λειτουργία της Συμφωνίας ΕΟΧ.

1. Η συμβουλευτική επιτροπή εισηγείται τη δημοσίευση της παρούσας γνώμης στην Επίσημη Εφημερίδα της Ευρωπαϊκής Ένωσης.

2. Η Επιτροπή λαμβάνει υπόψη τις παρατηρήσεις και τα σχόλια της συμβουλευτικής επιτροπής.
Τελική έκθεση του Συμβούλου Ακροάσεων στην υπόθεση COMP/M.2698 - Promatech/Sulzer Textil

[σύμφωνα με το άρθρο 15 της απόφασης της Επιτροπής 2001/462/ΕΚ, ΕΚΑΧ της 23ης Μαΐου 2001, σχετικά με τα καθήκοντα του συμβούλου ακροάσεων σε ορισμένες διαδικασίες ανταγωνισμού (ΕΕ L 162 της 19.6.2001, σ. 21)]

(2004/C 67/08)

(Κείμενο που παρουσιάζει ενδιαφέρον για τον ΕΟΧ)

Το σχέδιο απόφασης δεν δίνει λαβή για ιδιαίτερες παρατηρήσεις όσον αφορά το δικαίωμα ακρόασης των μερών.

Η Επιτροπή ξεκίνησε την εξέταση της υπόθεσης αυτής μετά από σχετικά αιτήματα που διατυπώθηκαν από ορισμένα κράτη μέλη δυνάμει του άρθρου 22 παράγραφος 3 του κανονισμού του Συμβουλίου (ΕΚ) αριθ. 4064/89 ("κανονισμός για τις συγκεντρώσεις"), όπως τροποποιήθηκε από τον κανονισμό του Συμβουλίου (ΕΚ) αριθ. 1310/97. Μετά την κίνηση της διαδικασίας σύμφωνα με το άρθρο 6 παράγραφος 1 στοιχείο γ) στις 14 Απριλίου 2002, η Επιτροπή διεξήγαγε διεξοδική έρευνα της αγοράς στην οποία είχαν επισημανθεί προβλήματα ανταγωνισμού. Στις 19 Ιουνίου 2002, η Promatech υπέβαλε δεσμεύσεις με τις οποίες το αρχικό σχέδιο συγκέντρωσης τροποποιήθηκε προκειμένου να αρθούν οι σχετικές με τον ανταγωνισμό επιφυλάξεις της Επιτροπής και να δοθεί η σχετική έγκριση το συντομότερο δυνατόν. Η Επιτροπή κατέληξε στο συμπέρασμα ότι οι δεσμεύσεις που κοινοποιήθηκαν από τα μέρη διατηρούν ή αποκαθιστούν συνθήκες πραγματικού ανταγωνισμού στις επικράτειες των κρατών μελών που είχαν ζητήσει από την Επιτροπή να επιληφθεί της υποθέσεως αυτής. Κατά συνέπεια, στη συγκεκριμένη περίπτωση δεν απεστάλη καμία κοινοποίηση αιτιάσεων και προτείνεται η έκδοση απόφασης δυνάμει του άρθρου 8 παράγραφος 2 του κανονισμού για τις συγκεντρώσεις.

Βρυξέλλες, 18 Ιουλίου 2002.

Karen Williams